Mike Figgis

Michael Lawrence Dundus Figgis (* 28. Februar 1948 in Carlisle, Cumbria, England) is en britischen Filmspeelbaas, Filmkomponist, Dreihbookschriever, Filmproduzent un Schauspeler.

 Leven un Wark 
Figgis is in Nairobi opwossen un hett later in London Musik studeert, woneem he de R&B-Grupp The Gas Board grünnt hett. To de Liddmaten vun de Grupp hett ok Bryan Ferry tohöört. Dorna hett he sik de engelschen Theatergrupp The People Show anslaten. Nadem he bi de National Film and Television School aflehnt worrn is, hett Figgis op egen Kosten den Feernsehfilm The House maakt, mit den he sik de Döör in’t kommerzielle Filmgewarf apen maakt hett.

Na Arbeiten an Musikvideos hett he 1988 mit Stormy Monday sien eersten Kinofilm maakt. In de Johren 1990 un 1993 harr he Spood mit de Filmen Internal Affairs un Mr. Jones – beide mit Richard Gere. 1994 kreeg he veel Acht bi de Neeverfilmen vun The Browning Version. Sien bekanntsten Film weer een Johr later Leaving Las Vegas för den he tweemol för den Oscar nomineert worrn is. Dorna künn Figgis aver nich mehr an den groten Spood anknütten.

För den Timecode hett Figgis en ne’e Oort vun Steadycam utklamüstert: en eenfack Rad, wo in de Mitt de Kamera fast makkt is. Hollen warrt dat Instrument, dat ok as FigRig betekent warrt, as en Lenkrad. Manfrotto vermarktet dat Produkt 2006 in Tosamenarbeit mit Figgis.

 Filmografie (Utwahl) 
 Johr Titel FunkschoonSynchroonsnacker 1984 The House, Feernsehn SpeelbaasDreihbookKomponist — 1988 Stormy Monday SpeelbaasDreihbookKomponist — 1990 Internal Affairsdt.: Internal Affairs – Trau’ ihm, er ist ein Cop SpeelbaasSchauspelerKomponist   1991 Liebestraumdt.: Todestraum – Der letzte Zeuge schweigt SpeelbaasDreihbookKomponist — 1993 Mr. Jones Speelbaas — 1995 Leaving Las Vegasdt.: Leaving Las Vegas – Liebe bis in den Tod SpeelbaasDreihbookKomponistSchauspeler   1997 One Night Stand SpeelbaasDreihbookProduzentKomponistSchauspeler Stefan Fredrich 1999 The Loss of Sexual Innocence SpeelbaasDreihbookProduzentKomponist — 2000 Timecode SpeelbaasStoryProduzentKomponist — 2001 Hotel SpeelbaasStoryProduzentKomponist — 2003 Cold Creek Manordt.: Cold Creek Manor – Das Haus am Fluss SpeelbaasProduzentKomponist — 2008 Love Live Long SpeelbaasDreihbookKameraDreihbookKomponist — 2010 The Co(te)lette Film Speelbaas — 2012 Suspension of Disbelief Speelbaas —

 Utteken 
Figgis is bit hüüt (Mai 2013) för meist dörtig Filmpriesen vörslahn wesen, dorünner ok in twee Kategorien för den Oscar för sien Film Leaving Las Vegas. Wunnen hett he bis hüüt negen Priesen, as ünner annern:
 1988: den Sünnerpries vun’n Mystfest för Stormy Monday
 1995: den LAFCA Award in de Kategorie Best Speelbaas för Leaving Las Vegas
 1996: den DFWFCA Award in de Kategorie Best Speelbaas för Leaving Las Vegas
 1996: den Independent Spirit Award in de Kategorie Best Speelbaas för Leaving Las Vegas
 1996: den NSFC Award in de Kategorie Best Speelbaas för Leaving Las Vegas
 2000: den Sünnerpries vun de Jury vun de British Independent Film Awards
 2006: den Capri Legend Award 

 Weblenken 

 Biografie vun Mike Figgis bi BFI Screenonline (engelsch)

Kategorie:Speelbaas
Kategorie:Komponist
Kategorie:Filmproduzent
Kategorie:Dreihbookschriever
Kategorie:Kameramann
Kategorie:Börger von Grootbritannien
Kategorie:Mann
Kategorie:Boren 1948